钦定古今图书集成/明伦汇编/氏族典/第368卷 > 《廖用贤尚友录》 > 甘霖
## 钦定古今图书集成/明伦汇编/氏族典/第368卷 > 《廖用贤尚友录》 > 甘霖

按《高淳县志》：“霖，字沛之，洪武二十九年，以荐召入。高
皇帝见其状貌，异之，问其名，曰甘霖，因曰：‘浙大旱，汝
往霖之’。”授左参政，同僚属祈祷，大雨随至，欢声四起。
居二年，以病乞归。至永乐初，文皇帝靖难师至，录旧
绩，擢江南布政使。霖抗节不屈，同御史董镛、叶希贤、
魏冕求死，从容就戮。